**Яран сувар мубаракрай!**

**Песня** **«Яр ярал»** - **Исполняет ученик**

Билбилрин шад ванер гва

назик цквер векьер гваз

Гатфарин хуш эвер гваз

яран сувар атана

Нур межлисдин хабар гваз

Экуь нурлу йикъар гваз

Беневшаяр цаяр гваз

яран сувар атана

Ван тунва мад чи хуьре

Авазри шумуд жуьре

Герекат из чилерал

Яран сувар атана

Яр – яран, яр – яран,

Яран сувар атана.

Ц1ай – ц1аяр, ц1ай – ц1аяр,

 Ц1аяр сувар атана.

**Кваса**: 1Ассаламу алейкум, азиз дустар, мугьманар. –

Мубаракрай квез виридаз шад яран сувар.

Чандин сагъвал, ислягь уьмуьр хьурай квез.

Сад Аллагьди девлетарни, гьуьрметарни гурай квез.

**Кваса2**;Дуьнья ислягь хьуй гьамиша чилерал.-

Шад межлисар хьуй гьамиша к1валера.

Шадвал ая, кьуьлер ая, лагь тостар.

Уьмуьрда шад хьурай куьн, чи дустар.

Ведущий 1. Къафкъаздин бинелу халкьарикай сад тир лезгийрихъ тарихдин рекье гьар девирра вичин уьмуьрдихъ, яшайишдин шарт1арихъ галаз алакъалу тир гзаф кьадар суварар хьана. Абурукай хейлин бур, гьайиф хьи, чи арадай акъатнава. Амма къадим тир гуьзел Яран сувар, са шумуд ц1уд асирар къвез-физват1ани, лезги халкьдин виридалайни ч1ехи ва рик1 алай сувар яз ама.

Ведущий 2.Т1ебиат уях жезвай, пепе-шепедал чан хквезвай, гатфарин югъни-йиф барабар жезвай и югъ-21-март гьакъикъатда ни лишанлуди я. Им халкьариз дуьньяда ислягьвал, уьлквейрин арада хуш рафтарвал хуьниз эвергунин лишан я.

Ведущий 1. Чаз аквазвайвал, Яран Суварин ранг ярувал я.Къадим лезгийрин фикирдай, чил яру яцра вичин крчарал кьунвай.

Сифте чна «яр» гафуниз баян гун. Лезги ч1ала «яр» гафуниз гзаф манаяр ава:

1. Яр – яру ранг я.
2. Яр – гуьрчег гафунин манада ишлемишзава.
3. Яр – таран рик1из лугьуда. Таран яр хъиткьинна.
4. Ярар – таран танда, гьар йис хьайила, жезвай ц1арар.

         И ц1арарай, тарцин шумуд йис ят1а, чир жедай.

        5. Яр – к1аниди, яни ам рушазни, гададизни талукь я.

        6. Яр – начагъвал я. Аялриз ярар атанмаз, чуьхуьн

                      тавунвай яру парча жендекдал алтадайла, ярар

                      куьтягь жеда лугьудай.

        7. Яр – ракъинин гъуц я.

        8. Яр – гатфарин вацран т1вар я.

 Яргъируш – им Ракъинин руш лагьай ч1ал я.

**Мани тамамарда** Ведущий 2. Эхь, лезги халкьдиз Яран суварал алукьзавай, вири рикIел хкунин лазимвал авач. Гьа са вахтунда дуьньядин са кьадар халкьари, месела, иранвийри, таджикри, узбекри, къазахри, азербайжанвийри, эрменийри, амай вири суваррин арада кьетIен чка кьазвай Навруз-байрам къейдзава. Дагъустандин са бязи халкьари и сувариз чпин тIварар ганва, месела: Семелик, Эбелцан, Эр, Азерчеин ва масабур. Яни абуру и сувар гатфарин сифте цанцунихъ, хуьруьн майишатдин кIвалахрихъ галаз алакъалу ийизва.

Ведущий 1 Амма, чна вуч лагьайтIани, и суварин метлеб ва тарих зурбади я. Ам чи халкьарин виридалайни рикI алай сувар, чи уьмуьрдин къакъудиз тежер са пай я.

**Шиир «Чи сувар я – яран сувар»**

Ша гадаяр, цада кьуьлер

Манидин ванцел гатфарин

Яру гъалар, мулдин цуквер

Лишанар я чи суварин

Чи сувар я – яран сувар

Шадвал твадай гьар са хуьре

уяхардай, чилер, цавар

Чаз гъуцари ирс яз гаи

Яран сувар пак сувар я

Душманрикай ирс хуьз хьайи

Чи бубайрин ам гьунар я

Чи сувар я – яран сувар

Чи къилих я, Яран сувар

Ам душман я мичивилин

Кутазвай чак,гужлу лувар

Ам бине я лезгивилин.

Чи азиз тир Яран Сувар

Ведущий 2 . Къуй куь гьар садан кIвале бахт, берекат, ислягьвал ва хуш бахтлувал хьурай! Квез виридаз алукьнавай Яран сувар мубаракрай, гьуьрметлу мугьманар, дустар, хуьруьнвияр!

Ведущий 1 **Шиир: «Ваз хвашкалди» А. Сайдумов.**

Ваз хвашкалди, яран сувар, Салам гана мугьман хьайи.

Гатфарикай мани лугьур, Чубарукриз баян хьайи.

Дуствал, садвал гъалиб хьана, шадвал хьурай хуьре, к1вале.

Берекатар артух хьана, мублагь хьурай вири уьлкве.

Яран сувар-азиз сувар, берекат гъваш ник1ериз чи.

Яран паяр, хунчаяр гвай, хуш я лап вун рик1ериз чи.

**Кьуьл лезгинка**

*Шиир:* «**Мубаракрай яран сувар, инсанар».**

**Ученик** : Куь суфрадик берекатар бул хьурай.

Терг хьуй михьиз кашар, мекьер, гьижранар.

Зегьем гатухъ бул бегьеррин зул хьурай.

Бахтари чин ачухрай квез, инсанар.

Гатфари квез цуьквер гъурай, рагъ гъурай.

Шадвилериз ачух хьурай майданар.

Гьар са бенде хуш бахт хьурай, сагъ хьурай.

Кьисметрай квез агъзур яран суварар.

Гьар са гъенел мехъер хьурай дем хьурай.

Дири хьурай, циц1и хьурай, инсанар.

Куь гъиле къе яран чирагъ шем хьурай.

*Ведущий1:* Яран сувариз аялар ва жегьилар хуьре къекъведай. Жегьил гадаяр къаварал акьахдай ва къавун т1еквенрай, дак1аррай епер акална, турбаяр вегьедай, гьа и жуьреда к1валин иесидиз сувар мубаракдай. К1валин иесиди вичихъ авай к1ерец, шуьмягъ, кака ва маса зат1-мат1 чантадиз вегьедай. Рушари мукьва-кьилийриз, къуншийриз къапара аваз хуьрекар тухудай.

*Ведущий:2* Йифиз къаварал ц1аяр акъуддай, тфенгар ядай, яран йифиз к1вале ац1ай патрум тун хъсан кар яз гьисаб дачир. Жегьилри гъенерал ц1аяр хъийидай ва абурулай хкадардай, квай азарар ц1у курай лугьудай. Аялрин гъилерихъ сун яру гъалунин гьалкъаяр акалдай, яра яна ч1улав тахьурай лугьуз.

*Квасаяр:1* Яран суварар квез, мубарак хьуй! Яран паяр чаз хьуй!

Ну-ну, ну-ну са кака. Яран паяр кьве кака*.*

***Кьуьл: аярин***

*Квасаяр:2*яда, гьей, ваз аквазвани, жегьилри гьихьтин кьуьлер ийизват1а*?*

Яран паяр к1ват1из вун уст1ар я, а кьул…

*Квасаяр 1* Акъваз, акъваз, ваз зун зайиф аквазвани?

Ягъ, уст1арар, са гатфар бере.-

***Танцуют квасаяр под песню «Жуван квале жув тамада» Ризабалы Агабалаева***

*Шиир:* Уях хьана тарар-тамар, ц1ийи йисахъ къачуз камар.

Лежберрини цада тумар, сифте хулар мубарак хьуй.

Бубайрин хъсан адетар, хуьх артух хьуй куь няметар.

Гьарда вичин къалуз гьунар, авай къастар мубарак хьуй.

*Кваса:2*Яран сувар атана, атана, атана.-

Бармакар чи ац1ана, ац1ана, ац1ана.

Хкаж шемер виниз на, виниз на, виниз на.

Вегь къенфетар гъилиз на, гъилиз на, гъилиз на*.*

**Песня «Яран Сувар» тамамарда** , Саидов М

*Ведущий1*Гила чна квез чи лезги халкьдин т1уьнрикай са кьве гаф лугьун.

Ведущий 2 Яран сувариз чахъ чи халкьдин адетрихъ галаз алакъалу хуьрекар авай. Месела: афарар, гит1, т1ач, хинкарар, семена, пахлаваяр, цик1енар, натIуфа, иситIа, шуьреяр ва масабур.

Ведущий 1: Ингье къе чи суфрадал гьар жуьре хуьрекар гъанва.

Къе и суварин хуьрекриз къимет гун патал чна жюри хкянава:

Гаф гузва жюридиз.(жюридин гаф)

Кваса:**2** Къала зани и хуьрекрикай дадмиш ийин. О-о-о, вуч т1ямлу хуьрекар я! Чух сагъул чан дидеяр квез! Ингье инал акъвазнавай гуьзелар аку, абуру чаз исятда шиирар кIелда. Брушар !

**Яран сувар я, Лезгияр!**

1Мубарак хьуй квез Яран сувар,   
  
Мубарак хьуй квез Яран йифер,  
  
Гьар са лезгидик акатрай лувар,  
  
Чун лезги халкь я лацу лифер.  
  
2 Ша кутван лезгияр, Яран ц1аяр,  
  
Ша, лезгияр к1вализ мугьмандиз,  
  
Чи гьар са лезгидив жагъурай яр,  
  
Тахьурай са лезгини пашмандиз.  
  
 3.Мубарак хьуй квез чими йикъар,  
  
Квез мани лугьуз хьурай нуьк1ер,  
  
Гьич такурай лезгийриз накъвар,  
  
Т1ар тахьурай лезгийрин рик1ер.  
  
 4.Ша, к1ват1ин чна Яран сувариз,  
  
Мукьва-кьилиярни, к1еви дустар,  
  
Ша элкъвен Аллагьдихъ цавариз,  
  
Т1алабиз рик1евай вири къастар.

**Яран сува**

Гатфар къвезва гатфар къвезва  
Чаз чин яран сувар къвезва  
Чан гъиз вири т1ебиатдал  
Яран яру ракъар къвезва  
  
Яру гъалар гилиг гъилихъ   
Перпилагар кутур тарцик  
Чин адетар фирай вилик  
Лезги халкьдин сувар къвезва  
  
Ирид пич1ек ирид афар  
Т1уьна к1анда галаз дустар  
Ирид к1вализ сувар(ин)паяр  
Апайиз илчияр къвезва  
  
Сад хьанава югъни-йиф къе  
Шадвал ава гьар са к1вале  
Ц1аяр,шемер куз гьар куьче  
Лап шегьердиз ухшар жезва

*Кваса1:* Аферин, баркалла, суварни хьана яран паярни -

Им гатфарин сувар я, сувар я.

Им квасадин гьунар я, гьунар я, гьунар я.

Хкаж гъилер гъвеч1ида, ч1ехида, кьуьзуьда.

Кьуьлер ая вирида, вирида, вирида!